 ዋላኳ ብዙሓት ናይ ዓይኒ መሰኻኽር ቃሎም ንፖሊስ እንተሃቡ ብቐጥታ ናብ ቀታሊ ዘምርሕ ግን ኣይተረኽበን ዓረር ናይተን ዝተተኮሳ ጠያይቲ ምስ ተረኽባ እቲ ቀታሊ a .357 ዝዓይነቱ ብርቱዕ ሽጉጥ ከም ዝተጠቕመ ተረጋጊጹ ዶር ጃን ቦንደሰን ደራሲ ናይታ ደም ኣብ በረድ ቅትለት ኦሎፍ ፓልመ Blood on the Snow: The Killing of Olof Palme ነቲ ሽጉጥ ኣዝዩ ብርቱዕ ብረት ክብልዩ ዝገልጾ ዋላውን ጥይት ዘየሕልፍ መከላኸሊ እንተዝነብሮ ምማቱ ኣይምተረፎን ስለዚ እቲ ቅትለት ብሓደ ኮነ ኢሉ ክቐትሎ ዝደለየዩ ተፈጺሙ ኣጋጣሚ ዕድል ዝረኸበ ዘይኮነ ዝተወጠነዩ ይብል ፈለማ ቀንዲ መርማሪ ናይቲ ገበን እቲ ኣብ ቱርኪ ዝንቀሳቐስ ዕጡቕ ጉጅለ ኩርዲስታን PKK ዝፈጸሞ ከይከውን ዝብል ጥርጣረ ነይርዎ እቲ ኣንጻር ቱርኪ ዝቃለስ ጉጅለ ኣብቲ እዋን ብመንግስቲ ናይቲ ቀዳማይ ሚኒስተር ከም ናይ ሽበራ ጉጅለ ዝተኣወጀሉዩ ነይሩ ነዚ ንምርግጋጽ ኣብ ሓደ ቤት መሸጣ መጽሓፍቲ ተፍትሽ ኣካይዱ ብዘይ ጭብጢ ምስ ተረፈ ግን ሕፍረት ተጎልቢቡ ኣብ 1987 ካብ መዝነቱ ወሪዱ ኣብ 1988 ፖሊስ ንሓደ ክሪስተር ፐተርሰን ዝተባህለ ብካልእ ጉዳይ ገበነኛ ኮይኑ ዝተረኽበ ሰብ ኣብ ቀይዲ ኣእትዮም ንሱ ኣብ 1970 ኣብ ሓደ ጎደና ርእሰከተማ ስቶክሆልም ብብረት ሓደ ሰብ ብምቕታሉ ገበነኛ ኮይኑ ዝተረኽበዩ ኣብታ ሰራም ምሸት ኣብ ኣፍደገቲ ሲነማ ምስ ዝተራእየ ሰብ ይመሳሰልዩ ኣጋውልኡ ዘጠራጥርዩ ብዝብልዩ ተታሒዙ እታ ካብቲ ቅትለት ዝሰረረት ሊስበት ምስ ካልኦት ኣብ ትሕቲ ፖሊስ እንከሎ እዚዩ ኢላ ብምልላያ ኣብ 1989 በቲ ገበን ተሓታቲ ኮይኑ ተረኸቡስ ንሕልፈት ተፈሪዱ ይኹን እምበር ጠበቓኡ ይግባይ ድሕሪ ምባሉ ቤት ፍርዲ ሃቐነ ከምዘይብሉ ብምርኣይን ጭብጢ ስለዘይተረኽበን ድሕሪ ናይ ሰለስተ ወርሒ ማእሰርቲ 50 000 ዶላር ተኻሒሱ ክፍታሕ ኣዚዙ ፒተርሰን ናጻ ሰብ ኮይኑ ኣብ 2004 ሞይቱ ምንጪ ስእሊ, Getty Images ሕማም ፓልመ ቅትለት ናይቲ ቀዳማይ ሚኒስተር ኣብ ስዊድን እኩብ በሰላ ኮለክቲቭ ትሯማ ኣስዒቡዩ ዝተፈላለዩ ክልሰሓሳባትውን ብዛዕባቲ ቅትለት ማዕቢሎም ኣብቲ ዘይተፈትሐ ሕንቅል ሕንቅሊተይ ዝነበረ ሕሉፍ ተገዳስነት ፓልመስ ጁክዶም ወይ ሕማም ፓልመ ዝበሃል ኩነተ ጥዕናውን ተፈጢሩ ኣብ 1996 ሓደ ኣባል ፖሊስ ደቡብ ኣፍሪቃ ፓልመ ብሰንኪ እቲ ኣንጻር ዓሌታዊ መግዛእቲ ደቡብ ኣፍሪቃ ኣፓርታይድ ዝነበሮ መርገጽን ንኣፍሪቃዊ ሃገራዊ ጉባኤ ብምድጋፉንዩ ተቐቲሉ ክብል ተዛሪቡ ነይሩ ዋላኳ ነዚ ንምርግጋጽ መርመርቲ ስዊድን ናብ ደቡብ ኣፍሪቃ እንተኸዱ ጥራይ ኢዶም ካብ ምምላስ ሓሊፎም ግን ዝረኸብዎ ኣይነበረን ገለ ወገናት ግን ክሳብ ሕጂ ንስርዓት ኣፓርታይድ ምጥርጣር ኣይገደፍዎን ኣብ 2004 ዝሞተ ስቲግ ፒተርሰን ዝተባህለ ደራሲ ናይ ዘ ገርል ዊዝ ዘ ደራጎን ታቱ Girl with the Dragon Tattoo ዝተባህለ መጽሓፍ ብዛዕባቲ ቅትለት ንዓመታት ድሕሪ ዘካየዶ መጽናዕቲ ነቲ ጉዳይ ናብ ዓሌታዊ ስርዓት ደቡብ ኣፍሪቃ ኣጸጊዑዩ ሓሊፉ ዶር ቦንደሰን ብወገኑ ቅትለት ፓልመ ምስቲ ምስ ህንዲ ዝተገብረ ዕድጊ ወታሃደራዊ ኣጽዋር ዝተሓሓዝዩ ኢሉ ይኣምን ንሱ ከምዝብሎ ኣብ 1980ታትን 90ታትን ቦፎርስ Bofors ዝተባህለ ኩባንያ ወታሃደራዊ ኣጽዋር ስዊድን ንህዲ ከበድቲ ብረታት ክሸጠላ ስምምዕ ነይሩዎ ድሒሩ ከም ዝተቐልዐ ግን ነቲ ውዕል ንምርካብ ንሓያሎ ህንዳውያን ደላሎ ብላዕ ከፊሉ ዝብልዩ እቲ ጉዳይ ድማ ንናይ ሽዑ ቀዳማይ ሚኒስተር ህንዲ ዝነበረ ራጂቭ ጋንዲ ዝትንክፍ ኮይኑ ተረኽበ መን ይፈልጥ እታ ዝተቐትለላ ምሸት እቲ ኩባንያ ብልሽው ምዃኑ ፈሊጡ ይኸውን እዚ ድማ ነቶም ደላሎ እኹል ምኽንያትዩ ክቐትልዎ ፖሊስ ግን ኩሉ ሳዕ ነዚ ሸለል ኢሎሞዮም ይብል ቦንደሰን ምንጪ ስእሊ, Getty Images ስካንድያ ማን ስቲግ ኢንግስትሮም መንዩ? 